На основу члана 116. став 5. и 13. Закона о основама система образовања и васпитања („Службени гласник РС“, број:88/2017,27/2018-др.закони и 10/2019) и члана 40. став 1. тачка 42. Статута општине Инђија („Службени лист општина Инђија“ број:5/2019),

Скупштина општине Инђија на седници одржаној 22. јула 2019. године, донела је

**Р Е Ш Е Њ Е**

**О ИМЕНОВАЊУ ЈЕДНОГ ЧЛАНА ШКОЛСКОГ ОДБОРА**

**ОСНОВНЕ ШКОЛЕ „ЈОВАН ПОПОВИЋ“ ИНЂИЈА**

**I**

Јелена Ћућуз, именује се из реда запослених, за члана Школског одбора Основне школе „Јован Поповић“ Инђија.

**II**

Мандат именоване траје до истека мандата Школског одбора Основне школе

„Јован Поповић“ Инђија.

**III**

Ово Решење објавити у „Службеном листу општине Инђија“.

**О б р а з л о ж е њ е**

Правни основ за доношење предметног Решења је члан 116. Закона о основама система образовања и васпитања („Службени гласник РС“, број:88/2017, 27/2018-др.закони и 10/19). Чланом 116. поменутог Закона регулисано је да орган управљања именује Скупштина јединице локалне самоуправе, да исти броји девет чланова и то по три представника запослених, родитеља и јединице локалне самоуправе. Истим чланом је регулисано да чланове органа управљања из реда запослених предлаже Наставничко веће.

На основу одредби члана 116. Закона о основама система образовања и васпитања („Службени гласник РС“, број:88/2017 и 27/2018 – и др закони), Основна школа „Јован Поповић“ Инђија, доставила је Скупштини општине предлог Наставничког већа од 28.03. 2019.године, да се за члана Школског одбора ове Школе, из реда запослених уместо Марије Ћуић, именује Јелена Ћућуз професор физичке културе.

Из свега горе наведеног донето је Решење како је речено у диспозитиву.

**ПОУКА О ПРАВНОМ ЛЕКУ:** Против овог Решења може се покренути управни спор тужбом Управном суду Београд, у року од 30 дана од дана достављања Решења.

**СКУПШТИНА ОПШТИНЕ ИНЂИЈА**

Број:02-131/2019-I П р е д с е д н и к,

Дана,22. јула-2019. године

Инђија Милан Предојевић